Беларуская школа праграмавання добра вядомая ў свеце, і адзін з яе маладых ды таленавітых прадстаўнікоў — Генадзь Караткевіч. Ён не раз перамагаў на міжнародных школьных алімпіядах па інфарматыцы, быў лепшым на турнірах па праграмаванні ад вядомых ІТ-кампаній. Вось і гэтым летам у чацвёрты раз стаў пераможцам чэмпіянату па спартыўным праграмаванні Яндекс.Алгоритм. Пра тое кампанія паведаміла на сваім сайце. Генадзь ужо займаў першыя месцы ў прэстыжным конкурсе ў 2013, 2014 і 2015 гадах. За сёлетнюю перамогу праграміст атрымае прыз у 300 тысяч расійскіх рублёў (каля 5 тысяч долараў ЗША).